Kaks "harjutusturniiri" peetud.  11.aprill P 17.00 Betfair Poker Live Turbo 3440 EEK, sain 5. koha.  Keskendumine oli tegelikult veelgi parem kui reedesel turniiril, samas oli see ilmselgelt tingitud sellest, et turbos näeb lihtsalt ka esimestel levelitel juba väga palju käsi lõpuni. Peagi muutus turniir mõnusalt lihtsaks  flopieelseks sisselükkamise või mahaviskamise jadaks ning õnnelikul kombel kaotasin väga pikka aega vaid neid käsi, kus all-in oli vastane. Samas suutsin ma päris mitu korda pisistäkke ka üles duubeldada.  Mängijate tase oli täna ootamatult nadivõitu, kõvematel eestlastel õnnestus miskipärast suht kiiresti välja pudeneda ning poolfinaallauas nägi turbo kohta ikka väga passiivset mängu. Meie lauas käis mäng nii, et üks soomlane lammutas ja kui keegi superkäe leidis, siis callis, suurem osa aega tegeleti  foldimisega. Üks rahasse venitanud mängija suutis pea iga kaardiga rünnanud soomlase vastu isegi BB foldida, jättes endale alles vähem kui 2 BB-d (rahani oli siis veel 4 mängijat ja tema kõige pisem).Ja see, et kogu laud foldis ja BB poti niisama kätte sai oli väga sagedane nähe - va. minu puhul, sest minu BB ajal oli SB nimetatud soomlane. Lõpuks leidsin käe, millega soomlane maha callida ja õnneks pidas   tema   rünnakule ka vastu.  Nüüd aga käest, mis juhtus, kui olime just rahasse jõudnud (mina chipliidrina).  2000/4000, ante 500 mina BB-l, agro venelane (laua teiseks suur stäkk minu järel), kel oli terve turniiri ikka roppumoodi õnne olnud, tõstab 10K,  mina lähen veidi alla 50K all-in. Venelane mõtleb väikse igaviku, kuid otsustab siiski üsna veendunult calli kasuks. Laua kaks pikalt kõige suuremat stäkki on seega kõigi pisistäkkide rõõmuks all-in olukorras järgmiste kaartidega:  mina   vastane   Lauale tulevad  . Venelased rõkkavad rõõmust kümnehäälselt, mina vahutan vihast ja lahkun laua juurest.  Mul jääb siiski ca 10K alles, niisiis naasen lauda ning vaatan kõrvalt, kuidas enne minu otsustavat kätt 3 meest oma nööpidest ilma jäävad. Seejuures kaks meest langevad korraga sellesama venelase vastu AA ja 99, sest venelasel õnnestub KJ-ga kaks paari saada. Mõni päev kohe on ühe mehe päev!  Oma viimasest käest kirjutan foorumis pärastpoole (või homme hommikul),  sest seda situatsiooni tahaks veidi pikemalt arutada.